અમેરિકામાં પણ આ વખતે કૈંક એવું જ થયું છે. ડોનાલ્ડ ટ્રમ્પ ઇમિગ્રેશનના વિરોધી છે અને તેમનું ચાલે તો અમેરિકાની સરહદે દીવાલો ચણી લે. દીવાલ ચણવાની વાત સાવ સાચી છે. મેક્સિકો સાથે લાંબી સરહદ અમેરિકાની છે. કેટલાક શહેરોમાં તો શહેરની વચ્ચેથી સરહદ પસાર થાય છે. મેક્સિકોમાંથી સૌથી વધુ ઘૂસણખોરી થાય છે. અમેરિકામાં સૌથી વધુ ગેરકાયદે રહેનારા મેક્સિકોના લોકો છે. દુનિયાના બીજા લોકો પણ મેક્સિકો સરહદેથી ઘૂસી જાય છે.